Uslaja
Uslaja – upelis vidurio Lietuvoje, Panevėžio rajone; Upytės kairysis intakas (Nevėžio baseinas). Prasideda Juodžių miške, 2,5 km į vakarus nuo Daniūnų. Teka į šiaurę. Įteka į Upytę 33,1 km nuo jos žiočių, ties Miškinių kaimu (3 km į pietryčius nuo Ramygalos). Intakas – Kuršelė (dešinysis, ilgis 8,9 km). Nuo Uslajos upelio kildinamas pora kilometrų į pietus esančio Pauslajo kaimo ir miško pavadinimas. Upėvardis (dar žinomas kaip Uslajis, Uslojys, Uslojus) galimai kilęs nuo *auslaja („aukšlė“, plg. latv. ausleja, aukslēja).